paragraph_text: South Park je američka animirana serija koja se emitira od 1997. godine, autori su joj Trey Parker i Matt Stone. Serija se bavi doživljajima 12-ero djece (Stan, Kyle, Cartman, Kenny, Butters, Jimmy, Clyde, Millie, Annie, Bebe, Wendy i Jessie) te njihovih poznanika u gradiću South Park u američkoj saveznoj državi Colorado. Karakterizira ju nadrealizam, parodiranje, satira i crni humor koji kao temu imaju američku kulturu, tabue te razna aktualna društvena i politička zbivanja. Humor i poruke serije često su predmet kritika raznih društvenih grupa.